google/wiki40b huggingface dataset:
Single

Dalam industri rakaman, single (tunggal)  atau rekod single (daripada bahasa Inggeris: Single(s)) merupakan sebuah lagu yang diambil daripada sebuah album muzik yang masih diteruskan atau pada masa hadapan, bertujuan untuk mempromosi album itu sendiri. Single diedar menerusi beberapa cara; asalnya, mereka dibungkus sebagai sebuah rekod "tunggal" dengan satu atau dua buah lagu lain dan dijual sebelum albumnya dikeluarkan. Walau bagaimanapun, kaedah ini telah berkurangan kerana Internet telah menjadikan muzik lebih mudah dicapai oleh orang awam secara percuma. Sementara itu, rekod-rekod single sering kali dimainkan di radio, dan dengan kehadiran video muzik pada tahun 1980-an, versi video kepada single telah menjadi suatu kaedah yang kerap digunakan untuk mengedar lagu kepada orang awam.
Tulisan Pallava

Tulisan Pallava ialah suatu sistem tulisan abjad suku kata (abugida) yang berasal daripada tulisan Brahmi dari Selatan India. Tulisan ini juga dikenali sebagai Vatteluttu atau "tulisan bulat".
Filem Roda-roda

Pengarah

Filem Roda-roda diarah oleh pengarah Dr Mahadi J Murat pada 1985. Filem ialah filem pertama arahan Mahadee (Mahadi) J.Murat

Ringkasan

Lima orang kanak-kanak bekerja dengan penternak lembu dengan menggunakan basikal BMX. Kanak-kanak itu terserempak dengan beberapa orang penyeludup emas dan dadah, yang cuba membunuh kanak-kanak itu kerana takut rahsia kegiatan haram mereka itu terbongkar. Kanak-kanak itu memberitahu polis mengenai kegiatan itu. Polis bertindak dan kumpulan penjenayah itu dapat ditangkap.
Maharaja Itoku

Kisah Lagenda

Para sarjana moden mempersoalkan tentang kewujudan sekurang-kurangnya sembilan maharaja terawal. Keturunan Maharaja Itoku, iaitu Maharaja Sujin merupakan maharaja pertama yang diakui kewujudannya. Nama Itoku-tennō diberikan kepada beliau sebagai nama manumerta atau nama selepas kematian oleh generasi kemudian.
Maharaja Itoku dianggap oleh ahli sejarawan sebagai "maharaja lagenda" dan informasi tentang beliau amat sedikit. Terlalu sedikit bahan yang ada untuk kajian yang lebih lanjut. Maharaja Kimmei (509?–571 M), iaitu maharaja ke 29, merupakan maharaja pertama yang dapat disahkan tarikhnya oleh penulisan sejarah kontemporari.  Walaubagaimanapun, kebiasaannya nama dan tarikh maharaja-maharaja terawal yang tidak dapat dipastikan dianggap "tradisional" sehingga zaman pemerintahan Maharaja Kammu (737-806), maharaja ke 50 Dinasti Yamato.
Hanya nama beliau dan susur galurnya sahaja direkodkan didalam Kojiki dan Nihonshoki. Beliau dipercayai anak lelaki kepada Maharaja Annei, ibunya ialah Nunasoko-Nakatsu-hime, cucu kepada Kotoshiro-Nushi-no-kami. Orang Jepun menerima sejarah kewujudannya, dan tempat pemakaman atau Imperial misasagi beliau sekarang dalam proses senggaran. Walaubagaimanapun, tidak wujud sebarang rekod kontemporari yang memastikan bahawa beliau sebenarnya pernah memerintah. Beliau merupakan maharaja ketiga daripada lapan maharaja tanpa sebarang lagenda yang mempunyai kaitan dengan mereka, juga dikenali sebagai "Lapan Monarki tanpa Dokumen" (欠史八代, Kesshi-hachidai).
Jien merekodkan bahawa Maharaja Itoku merupakan anak kedua atau ketiga Maharaja Annei tetapi, dokumen yang masih wujud tidak dapat menyatakan sebab anak sulung atau anak-anak yang lain diketepikan menjadi maharaja. Beliau dianggap memerintah dari Istana Migario-no-miya di Karu yang mana ianya dikenali sebagai Wilayah Yamato.
Nama postumus beliau secara terjemahannya bermaksud "baik hati sifat baik" atau dalam Bahasa Inggeris "benign virtue". Namanya tidak dapat dipertikaikan bahawa identifikasi ini seperti ini berbentuk China dan mempunyai implikasi Buddha, dimana nama tersebut telah diusul atau dibuat supaya teratur beberapa abad selepas kehidupan Maharaja Itoku, kemungkinan besar semasa zaman di mana lagenda tentang asal-usul Dinasti Yamato dikumpulkan menjadi rekod peristiwa yang dikenali sebagai Kojiki.
Tempat sebenar makam Maharaja Itoku masih belum dapat dikenalpasti. Maharaja ini dimuliakan di makam memorial Shinto (misasagi) di Nara.
Agensi Kerabat Diraja Imperial menamai lokasi ini sebagai makam Maharaja Annei. Secara rasminya, tempat ini dikenali sebagai Unebi-yama no minami no Masago no tani no e no misasagi.
Masjid Kampung Wa

Pentadbiran

Masjid Kampung Wa memiliki nombor pendaftaran masjid MY-11-DGN-00291.
Sekolah Menengah Kebangsaan Pokok Sena, Pulau Pinang

Pencapaian

SMK Pokok Sena juga turut menyertai pelbagai pertandingan dalam bidang kurikulum dan kokurikulum di peringkat kelompok M6, daerah dan negeri. Antara pencapaian terbaik pada tahun ini ialah di peringkat Zon Kepala Batas, SMK Pokok Sena telah berjaya mendapat Naib Johan dalam Kejohanan Sepak Takraw MSSPP, tempat ketiga dalam Kawad Kaki Kejohanan Olahraga MSSPP dan Naib Johan dalam pertandingan Bola Baling. SMK Pokok Sena juga telah berjaya mendapat tempat ketiga dalam pertandingan Bola Baling peringkat negeri dan tempat ketiga dalam Pertandingan Pidato Kelab Pelaburan Bijak PNB peringkat negeri Pulau Pinang.
Bandar Pasir Puteh

Pentadbiran

Bandar Pasir Puteh merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Pasir Puteh.
Knockabout (filem)

Box office

Filem ini mendapat kutipan sebanyak HK$2,830,519 dari 12-25 April 1979.
Plat sambung

Dalam istilah kereta api, plat sambung - fishplate adalah batang logam yang kemudiannya dilekatkan pada hujung dua landasan kereta api bagi menyambungkan keduanya semasa pembinaan landasan. Dalam model pengangkutan berlandasan, plat penyambung sering kali adalah kepingan tembaga, nikel atau perak yang disorong pada kedua landasan.

Sejarah

Peranti ini dicipta oleh William Bridges Adams pada May 1842, kerana tidak berpuas hati dengan sambungan skaf (scarf joint) yang digunakan pada masa itu. Ia pertama kali digunakan pada Kereta api Eastern Counties pada 1844. Dia memfail paten di England, Ireland dan Scotland tetapi, kononnya melalui cara tidak sah, paten tersebut diberikan kepada James Samuel, jurutera ECR.

Pengganas

Salah satu kaedah paling mudah bagi sabotaj pada landasan kereta api adalah mengalihkan plat sambung dalam gelap atau pada landasan terpencil. Ini merupakan cara paling biasa dalam negara yang mempunyai landasan kereta api yang panjang dan luas di mana ramai penduduk masih bergantung kepada kereta api bagi perjalanan, seperti India. Kemalangan kereta api Rafiganj dan kemalangan kereta api Jaunpur adalah dua contoh terkini bentuk keganasan ini.
Juliusburg

Juliusburg merupakan sebuah kawasan perbandaran terletak di daerah Herzogtum Lauenburg, Schleswig-Holstein, Jerman.
Brachtendorf

Brachtendorf merupakan sebuah kawasan perbandaran terletak di daerah Cochem-Zell, Rhineland-Palatinate, Jerman.
Cernadilla

Cernadilla merupakan sebuah kawasan perbandaran di Sepanyol di Zamora, di komuniti autonomi Castile dan León.
Kertha Buana

Poskod

Poskod yang digunakan di Kertha Buana adalah 80864. Terdapat 10 buah desa/kelurahan di dalam daerah kecamatan Sidemen.
Anthony Kevin Morais

Motif pembunuhan

Motif rasmi pembunuhan dipercayai akibat dendam susulan Kevin Morais sedang mengetuai siasatan terhadap kes rasuah melibatkan seorang doktor berusia 52 tahun iaitu suspek utama. Pihak polis bagaimanapun menafikan punca pembunuhan mendiang mempunyai kaitan dengan siasatan terhadap syarikat 1MDB (1Malaysia Development Berhad). Adik Kevin, Charles Suresh Morais, mendakwa abangnya mungkin dibunuh disebabkan beliau mengetahui banyak mengenai mereka yang berkuasa. Charles membuat dakwaan itu melalui akuan bersumpah (SD) yang ditandatanganinya di tengah-tengah pertikaian mayat mendiang, sambil percaya terdapat komplot oleh mereka yang berkuasa di “tahap tinggi” untuk menentang abangnya. Charles  memfailkan permohonan bagi mendapat perintah mahkamah untuk bedah siasat kali kedua walaupun hari ini beliau percaya jasad Kevin mungkin sudah dibakar.

Diculik

Akhbar China Press melaporkan, Kevin Morais telah diculik hanya kira-kira satu kilometer dari rumahnya di Jalan Dutamas Raya.
Pada hari kejadian pada 4 September, ketika Kevin dalam perjalanan ke tempat kerja di Putrajaya, empat penculik yang kemudian menjadi pembunuh dengan sengaja mewujudkan kemalangan jalan raya.
Tanpa mengesyaki apa-apa, Kevin telah turun dari kereta untuk memeriksa keadaan kenderaannya itu dan seterusnya menyebabkan beliau diculik. Kejadian itu berlaku ketika waktu puncak dan dalam kesesakkan lalu lintas, maka kejadian itu disaksikan orang ramai yang tersangkut dalam kesesakkan jalan raya. Tiga orang berperanan memasukkan Kevin ke dalam pickup jenis Mitsubishi Triton sementara seorang lagi memandu kereta mangsa. Menurut polis, sekiranya orang ramai membuat laporan, nasib Kevin Morais mungkin berubah atau dia mungkin dapat diselamatkan lebih awal. Dalam pada itu, sumber polis memberitahu, pembunuhan Kevin Morais telah dirancang secara teliti oleh pembunuh.

Legasi

Pada 27 November 2015, sempena ulang tahun keputeraan Sultan Perak ke-59. Anthony Kevin Morais menerima Darjah Datuk Paduka Mahkota Perak (DPMP) yang membawa gelaran Dato'  daripada Sultan Perak ke-35, Sultan Nazrin Muizzuddin Shah.
Di Akademi Pencegahan Rasuah Malaysia (APRM), terdapat sebuah mahkamah dinamakan "Kevin Morais Moot Court" yang telah dinamakan semula selepas kematiannya sebagai tanda penghargaan terhadap sumbangan mendiang Timbalan Ketua Bahagian Perbicaraan dan Rayuan itu kepada SPRM.
Cintanagara, Cigedug

Poskod

Poskod yang digunakan di Cintanagara adalah 44116. Terdapat 5 buah desa di dalam daerah kecamatan Cigedug.
Madah Berhelah

Rakaman

Sejak Dilahirkan dulu dari penduduk Merlimau Melaka sejak dulu persekolahan penyanyi dan persembahan. Kini, bagi Ziana Pindah Ke Shah Alam Juga Rahsianya, dia lawat ke studio rakaman di BMG Pacific Sdn. Bhd. Pada Tahun 1989. Lagu-lagu yang dulu Sukan SEA 1989 tajuk: Lukisan Wajah Kasih, dan Lagu Kombo PDRM 'Ibarat Lilin' 1990 tajuk: Hanya Waktu Yang Menentukan
Juga pada tahun Ogos 1990 Ziana Meminat telah penyanyi yang Terkenal Celine Dion dan Whitney Houston. Dia membeli album dulu pada Tarikh: 19 Julai 1990 Masa Membeli 12:42 tengahari tadi. akan memilih tajuk album Whitney Houston (1985), Whitney (1987) dilabelkan RCA Records/Arista Records. dan Unison (1990) dalam Album Pertama dilabelkan oleh CBS Music/Epic Records.
Petang tadi, Ziana Dengarkan dan menyanyi kepada terkenal lagu kepada Whitney: Saving All My Love For You, Greatest Love Of All, I Wanna Dance With Somebody, dan Where For Broken Heart Go.
dan lagu terkenal yang sama kepada Celine: (If There Was) Any Other Way, dan Unison.
Ataupun Juga telah dilafazkan kerananya dari Penerbit Rahim Othman
Pada Tahun Secara Live: Ogos 1991 (Riwayat Cinta) dan 1992 (Madah Berhelah)
Cahuzac-sur-Vère

Cahuzac-sur-Vère ialah sebuah komun yang terletak di komun Tarn di selatan Perancis.
Ikan Debam Belang Mata

Gambaran

Ikan Debam Belang Mata mampu membesar sehingga sepanjang 54 cm.
Aprena Manrose

Kehidupan awal

Beliau dilahirkan pada Ahad 25 April 1993 Masihi bersamaan 3 Zulkaedah 1413 Hijrah di Kelantan kepada ibu bapanya, Iwan Syahman yang merupakan penyanyi dangdut terkenal era 90-an dan Allahyarhamah Rosnah Mohd Noor, pelakon terkenal era 80-an. Beliau merupakan anak ketiga daripada tiga beradik. Abang sulungnya ialah Ramada dan kakaknya ialah Octovia, juga bergiat aktif dalam bidang lakonan.

Kerjaya

Beliau mula mencipta nama setelah berjaya membawakan watak antagonis bernama Suraya di dalam drama slot Akasia TV3, Pinggan Tak Retak, Nasi Tak Dingin dan beliau membintangi drama Tiada Arah Jodoh Kita sebagai watak utama bernama Afia Awliya digandingkan dengan Shukri Yahaya yang juga ditayangkan di slot Akasia TV3.

Kehidupan peribadi

Beliau berkahwin dengan Mohd Afiq Hazman pada 12 November 2016.
Tegal Parang

Poskod

Poskod yang digunakan di Tegal Parang adalah 12790. Terdapat 5 buah desa di dalam daerah kecamatan Mampang Prapatan.
Noalhat

Noalhat merupakan sebuah komun di jabatan Puy-de-Dôme di tengah Perancis.
Ketuhar

Ketuhar ditakrifkan sebagai sejenis dapur tertutup yang ditebatkan habanya sehingga dalamnya cukup panas untuk memanaskan, membakar atau mengeringkan sesuatu; dan ia kerap digunakan untuk tujuan memasak.
Jantina tumbuhan

Jantina tumbuhan meliputi pelbagai jenis sistem pembiakan seksual dalam kingdon tumbuhan.
Cerpelai Ekor Pendek

Taburan

Cerpelai Ekor Pendek terdapat di hutan hujan tanah rendah Melaka, Borneo, Sumatera dan kepulauan Palawan and Busuanga Filipina. Ia biasa terdapat dipersekitaran sungai dan air bertakung yang lain.

Ciri-ciri

Cerpelai Ekor Pendek adalah haiwan yang tergolong dalam golongan benda hidup, alam haiwan, bertulang belakang (vertebrata), kelas Mamalia. Dalam aturan : , tergolong dalam keluarga : . Cerpelai Ekor Pendek adalah haiwan berdarah panas, melahirkan anak, menjaga anak, dan mempunyai bulu di badan.
Jantung Cerpelai Ekor Pendek terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.
Spesies ini bewarna perang kemerahan hingga hitam, dengan kaki-tangan hitam. Kepalanya kelabuan, dengan tompok gelap pada dagu. Spesies ini mempunyai panjang sekitar 60 hingga 65 cm (termasuk ekor) dan berat sekitar 1.4 kg. Ekornya agak pendek, sekitar 25 cm.

Pembiakan

Sebagai mamalia, Cerpelai Ekor Pendek berdarah panas, melahirkan anak, menjaga anak, dan mempunyai bulu di badan. Cerpelai Ekor Pendek akan menjaga anaknya sehingga mampu berdikari.

Pengekalan

Cerpelai Ekor Pendek merupakan haiwan yang dilindungi and memerlukan lesen pemburuan.
Holdorf, Mecklenburg-Vorpommern

Holdorf merupakan sebuah kawasan perbandaran terletak di daerah Nordwestmecklenburg, Mecklenburg-Vorpommern, Jerman.
Asid kuat

Asid kuat merupakan bahan kimia bercerai sepenuhnya dalam air untuk menghasilkan ion hidrogen.
Darjah penceraian dan kepekatan ion hidrogen tinggi bermakna nilai pH rendah.
Contoh-contoh asid kuat yang biasanya boleh didapati dalam makmal adalah asid sulfurik (H₂SO₄), asid nitrik (HNO₃), dan asid hidroklorik (HCl).
Burung Rapang Mognolia

Ciri-ciri

Burung Rapang Mongolia adalah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Rapang Mongolia adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Rapang Mongolia tidak bergigi.

Pembiakan

Burung Rapang Mongolia membiak dengan bertelur. Telur Burung Rapang Mongolia bercengkerang keras.
Kampung Baru Asam Jawa

Poskod

Poskod yang digunakan di Kampung Baru Asam Jawa, Pendang, Kedah adalah 06700.
Muhammad: The Last Prophet

Muhammad: The Last Prophet (Bahasa Melayu: Muhammad: Nabi Terakhir) adalah sebuah filem animasi yang dikeluarkan oleh Badr International dan diarah oleh 
Richard Rich. Wayang ini ditayangkan di pawagam terhad di Amerika Syarikat dan United Kingdom. Wayang ini berfokus pada kehidupan awal Islam dan Nabi Muhammad. Wayang ini telah diterbitkan pada tahun 2002.
Seperti dalam filem The Message, wayang aksi-hidup yang terdahulunya, Nabi Muhammad tidak digambarkan. Jadi apabila dia dibual kepada, atau berada dalam satu babak, watak yang bercakap kepadanya menghadap kamera.

Kredit

Dikeluarkan oleh - Badr International

Diarahkan oleh - 
Richard Rich

Ditulis oleh - Brian Nissen

Muzik oleh - William Kidd

Muhammad Utusan Terakhir

Filem animasi Muhammad Utusan Terakhir merupakan versi alih bahasa Bahasa Malaysia bagi filem ini. Filem versi alih bahasa yang telah diterbitkan oleh Flare Studios Sdn. Bhd. ini telah dikeluarkan pada Disember 2003.
Filem versi alih bahasa tersebut melibatkan pelakon-pelakon terkenal Malaysia sebagai pelakon suara termasuk Allahyarham Dato' Mustapha Maarof, Dato' Ahmad Tarmimi Siregar, Sani Sudin, Allahyarham Khalid Salleh, Radhi Khalid serta 49 orang pelakon tambahan.
Terdapat beberapa syarikat media Islam tempatan yang diberikan kebenaran untuk memasarkan filem versi alih bahasa tersebut, bermula dengan syarikat Saba' Islamic Media. Kini, syarikat Inteam Mobile Sdn. Bhd. di bawah pengurusan kumpulan nasyid In-Team memasarkan filem tersebut dalam bentuk cakera padat video digital (DVD).

Album Muhammad Utusan Terakhir

Album Muhammad Utusan Terakhir merupakan album runut bunyi untuk filem animasi versi alih bahasa Muhammad Utusan Terakhir. Album ini telah diterbitkan pada tahun 2003 oleh Flare Studios Music Sdn. Bhd.
Album ini melibatkan nama-nama besar industri nasyid Malaysia seperti kumpulan Raihan, kumpulan Hijjaz, kumpulan NOWSEEHEART dan kumpulan Saujana, serta kumpulan Alif Ila Ya dan kumpulan nasyid cilik Alif Ba Ta.

Keluaran semula dan edaran

Flare Studios Sdn. Bhd. telah bekerjasama dengan Inteam Records Sdn. Bhd., sebuah syarikat rakaman 
dan pengedaran album di bawah pengurusan kumpulan In-Team, untuk menerbitkan semula album ini dan mengedarkannya pada tahun 2017.
Bahan api

Bahan api merupakan sebarang bahan yang boleh dibuat untuk bertindakbalas dengan bahan-bahan lain untuk melepaskan tenaga kimia atau nuklear sebagai haba atau digunakan untuk fizik. Pasa mulanya konsepnya digunakan pada bahan-bahan yang mampu melepaskan tenaga kimia tetapi kini juga digunakan bagi punca tenaga haba yang lain seperti tenaga nuklear (melalui pembelahan nuklear dan pelakuran nuklear).
Tenaga haba yang dilepaskan oleh tindak balas bahan api ditukarkan kepada tenaga mekanik melalui enjin haba. Ada kalanya juga haba itu dihargai untuk kepanasan, memasak, atau proses industri di samping pencahayaan yang datang dengan pembakaran. Bahan api juga digunakan dalam sel-sel organisma dalam proses pernafasan sel di mana molekul organik dioksidakan untuk melepaskan tenaga boleh guna. Hidrokarbon dan molekul mengandung oksigen yang berkenaan adalah sumber bahan api yang jauh paling umum digunakan oleh manusia, tetapi juga terdapat bahan-bahan lain seperti logam radioaktif.
Bahan api dibezakan daripada bahan-bahan atau alat-alat lain yang menyimpan tenaga berpotensi seperti yang melepaskan Tenaga elektrik secara langsung (seperti bateri dan kapasitor) atau tenaga mekanik (seperti roda tenaga, spring, udara mampat, atau air dalam takungan).
Kampong Paring

Pentadbiran

Dari segi pentadbiran, Kampong Paring  terletak dalam Mukim Mentiri. Mukim Mentiri merupakan salah satu dari 38 mukim yang terdapat di Brunei. Mukim Mentiri pula dari segi pentadbiran terletak dalam daerah Brunei Muara, Brunei.
Vielmur-sur-Agout

Vielmur-sur-Agout ialah sebuah komun yang terletak di komun Tarn di selatan Perancis.
Burung Gagak

Sistematik

Tidak terdapat pendekatan sistematik yang baik untuk genus ini pada waktu sekarang. Secara amnya, spesies daripada sebuah kawasan geografi dianggap lebih berkait rapat antara satu sama lain berbanding dengan keturunan-keturunan yang lain, tetapi ini tidak semestinya betul. Umpamanya, sedangkan kumpulan Burung Gagak Bangkai/Kolar/Rumah sudah tentu amat berkait dengan satu sama lain, keadaannya tidak begitu jelas tentang spesies-spesies di Australia dan Melanesia.
Walaupun terdapat banyak rekod fosil Neogen di Eropah, hubungan-hubungan antara kebanyakan spesies prasejarah tidak jelas. Burung-burung dengan saiz burung jackdaw, gagak, dan raven kelihatan telah wujud semenjak lama lagi, dengan burung-burung gagak yang sering diburu oleh manusia sejak dari Zaman Besi mendokumenkan evolusi takson-takson moden. Sebaliknya, burung-burung gagak Amerika tidak didokumenkan dengan begitu baik.
Sebilangan spesies yang amat besar dan mengejutkan telah pupus selepas penerokaan manusia; kehilangan sejenis burung gagak Caribbean prasejarah mungkin diakibatkan oleh perubahan-perubahan iklim Zaman Ais yang terakhir.

Pemburuan

Menurut peraturan-peraturan persekutuan di Amerika Syarikat, pemburuan burung gagak adalah sah di sisi undang-undang bagi kebanyakan negeri, biasanya antara sekitar bulan Ogos hingga akhir bulan Mac, dan pada bila-bila masa sahaja jika burung itu mengakibatkan kacau ganggu atau bahaya kesihatan. Bilangan yang boleh diburu tidak dihadkan semasa "musim pemburuan burung gagak".
Di United Kingdom, pembunuhan atau pemburuan burung gagak di kawasan-kawasan liar diharamkan.

Evolusi

Burung Gagak kelihatan berevolusi dari Asia Tengah dan kemudian tersebar masuk ke Amerika Utara, Eropah, dan Australia.
Bagaimanapun, bukti terkini kelihatan menunjukkan Australasia sebagai asal untuk famili yang awal (Corvidae) melalui cabang yang melahirkan kumpulan-kumpulan moden seperti Burung Gagak Eurasia, Burung Murai, dan Burung Corvus yang berwarna hitam sebahagian besarnya. Burung-burung gagak telah lama meninggalkan Australasia dan kini berkembang di Asia. Agak baru-baru ini, Corvus telah masuk semula ke Australia dan melahirkan lima spesies serta satu subspesies yang dapat dicamkan.
Untuk maklumat tambahan tentang saudara-saudara burung gagak seperti Burung Murai dan Burung Gagak Eurasia, sila lihat Corvidae.
Cacing jantung

Dirofilaria immitis atau juga dikenali sebagai cacing jantung (Heartworm) merupakan penyakit serius bagi anjing dan kucing dan sering kali membawa maut sekiranya tidak dirawat. Cacing yang disebar melalui vektor nyamuk Anopheles, tinggal di dalam arteri pulmonari menyebabkan kerosakan kepada jantung dan paru-paru.
Dadah kelas avermectin digunakan secara meluas bagi menghalang jangkitan, tetapi American Heartworm Society menganggarkan sekitar 27 juta anjing di U.S. tidak dirawat. Kes Dirofilaria immitis dijumpai diseluruh 50 negeri di Amerika Syarikat dan kaji selidik yang dilakukan oleh vetnarian 2002 melapurkan 244,000 kes menunjukkan positif bagi ujian cacing jantung (heartworm).
Ratnagiri

Demografik 2001

Menurut bancian India pada tahun 2001, Ratnagiri memiliki bilangan penduduk seramai 70,335. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Ratnagiri memiliki kadar pendidikan (kebolehan membaca) 80%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)
Operasi (staf tentera)

Amerika Syarikat

Designasi staf am operasi adalah "3" bagi bahagian yang bersepadanan—misalnya J-3 (Operasi (Pelbagai-Khidmat) Bersama Tentera), G-3 (Tentera Darat), S-3 (Kor Marin), N-3 (Tentera Laut), dan A-3 (Tentera Udara).
Alt Meteln

Alt Meteln merupakan sebuah kawasan perbandaran terletak di daerah Nordwestmecklenburg, Mecklenburg-Vorpommern, Jerman.
Salam Standard

Salam Standard merupakan satu klasifikasi hotel yang memberi maklumat berkaitan “kemesraan Muslim” sesebuah hotel. Bergantung kepada ciri-ciri yang dipenuhi sesebuah hotel, hotel-hotel di bawah Salam Standard dapat diklasifisakan kepada status, gangsa, perak, emas atau platinum. Sistem klasifikasi Salam Standard telah diiktiraf dan disokong oleh Kementerian Pelancongan dan Kebudayan Malaysia (MOTAC) dan Islamic Tourism Centre (ITC) dan telah dibentangkan di persindangan COMSEC di bawah naungan Pertubuhan Kerjasama Islam (OIC) pada tahun 2017. Lebih daripada 55 000 hotel telah diklasifikasikan pada 2017. Salam Standard dipelopori oleh Tripfez Travel, sebuah syarikat yang mempuyai ibu pejabat di Malaysia.

Tujuan

Salam Standard ditubuhkan bagi meningkatkan ketelusan, kualiti di samping menyeragamkan system klasifikasi hotel bagi pelancong-pelancong Islam.

Sejarah

Salam Standard telah ditubuhkan pada October 2015 oleh Faeez Fadhlillah dan Juergen Gallistl. Pada April 2017, klasifikasi sistem tiga peringkat telah diperluaskan kepada sistem klasifikasi empat peringkat yang kini diguna pakai.